In avanpremiera Zilei Europene a Concurentei si Competitivitatii in Romania Observatii, sugestii si recomandari supuse dezbaterii publice privind combaterea concurentei salbatice si mai buna protejare a drepturilor consumatorilor in Romania In preambulul Forumului organizat joi, 6 noiembrie 2008 la Palatul Parlamentului sub Patronajul Onorific al Presedintiei Uniunii Europene de catre Platforma CEFTAC (Central European Advocacy for a Fair & Transparent Competition), organizatorii tehnici ai evenimentului au lansat o consultare publica on-line asupra gradului de informare si aplicare al noilor scheme ale Ajutorului de Stat conform reformei in curs initiate de Comisia Europeana si propun dezbaterii comunitatii de afaceri, expertilor, avocatilor si reprezentantilor mediului academic si al societatii civile un set important de "Observatii, sugestii si recomandari" destinate sa fie puncte de plecare ale unei monitorizari si pre-evaluari paralele a performantei si impactului autoritatilor de supraveghere si reglementare a concurentei la nivel general, avand ca studiu de caz principal Consiliul Concurentei, dar facand trimiteri si la necesitatea imbunatatirii expertizei si rezultatelor si celorlalte autoritati de profil la nivel sectorial: ANRE, ANC, BNR etc Avand drept partener al Forumului o importanta organizatie europeana partenera a Comisiei Europene - Institutul de Dreptul Concurentei din Paris, precum si bucurandu-ne de prezenta la Bucuresti a Directorului General adj al DG Concurenta, reprezentantul pentru Ajutorul de Stat al Comisiei Europene, Dr Herbert UNGERER, am preluat si propus drept model de referinta un recent studiu publicat de revista "Concurrences" care sintetizeaza experienta Portugaliei in auto-evaluarea cantitativa si calitativa a rezultatelor autoritatii de concurenta referitoare la necesitatea generarii de beneficii atat prin disciplinarea agentilor economici pe piata, cat si prin atragerea de noi investitii viabile pe termen mediu si lung si cresterea gradului de multumire si de stabilitate economico-sociala al consumatorilor directi (cf "Performance of national competition authorities: A method of assessment", publicat sub semnatura fostului Presedinte al Autoritatii de Concurenta a Portugaliei, Prof Dr Abel MATEUS si a alti doi experti actuali ai aceleiasi institutii, Dnii Paulo GONCALVES si Jorge RODRIGUES, nr 3/2008) Mentionam ca reprezentantii tuturor institutiilor pe care le propunem a fi diagnosticate din unghiul de vedere al intereselor mediului de afaceri, precum si din acela al mai bunei protectii a drepturilor consumatorilor au fost si ele solicitate sa isi sustina punctele de vedere in cadrul aceleiasi dezbateri pentru a provoca o necesara evaluare cat mai transanta si mai transparenta a impactului activitatii lor potrivit cerintelor explicite formulate de forul sub a carui jurisdictie cade in mod predominant activitatea lor de reglementare, anume Comisia Europeana 1 Combaterea erorilor, partizanatului si izolarii mediatice si in raport cu societatea civila si mass-media a membrilor CC prin imbunatarea legislatiei Impartialitatea lor trebuie sa se traduca in iesirea acestora din relativa apatie de astazi In primul rand, din punct de vedere constitutional si juridic/jurisdictional al existentei si functionarii Consiliului Concurentei (denumit presucurtat CC), planeaza ambiguitati referitoare la asigurarea exprimarii depline a caracterului ne-guvernamental si impartial al acestei institutii finantate integral de la bugetul de stat ca atare, intrucat - intr-un stat ca Romania -, fie doar prin modul partinic-partizanal de desemnare a propunerilor privind numirea membrilor CC, nu sunt intrunite suficiente garantii legale si morale asupra conduitei lor decizonale si, mai ales, a neutralitatii membrilor CC Aceasta relativa fragilitate a pozitiei membrilor si, in special, a Presedintelui CC poate, in mod evident, sa afecteze direct sau indirect impartialitatea, angajamentul moral si orientarea pro-activa a compartamentului lor pe linie decizionala Sunt necesare urgente modificari legislative privind intarirea gradului de obiectivitate, de mobilizare pro-activa a CC in favoarea protejarii mai eficace a drepturilor cetatenilor in calitatea lor de beneficiari / consumtori directi de bunuri si servicii reglementate 2 Respectabilitatea si bunul renume al activitatii membrilor CC depinde de capacitatea lor concreta de disciplinare a pietei libere si de educare a agentilor economici Din deficitul de legitimare a acestei neutralitati active de care am vorbit - dincolo de orice suspiciune publica - evocat la pct 1, rezulta imediat si o problema legata de credibilitatea institutiei in privinta promovarii - cu rezultate palpabile - a promovarii protectiei drepturilor consumatorilor si a corectarii energice si imbatabile a interventiilor nelegitime ale Statului in piata libera si a educarii exemplare/ disciplinarii categorice a agentilor economici tentati sa prefere in Romania mai degraba o concurenta salbatica sau "politica strutului" / a "capului plecat" 3 Evalurea paralela a CC, ca si controlul public mai drastic al societatii civile asupra corectitudinii si transparentei activitatii acestuia sunt in favoarea blocarii unor practici ilegitime sau ilegale ale grupurilor de interese economico-politice Exercitarea unui control public al societatii civile a activitatii membrilor CC - fie prin intermediul institutiei Avocatului Poporului, fie prin auditarea externa complexa, exercitata de Curtea de Conturi in noua sa formula legala de functionare, fie prin Parlament si consultarea acestuia cu societatea civila - devine astfel imperativa Intr-o democratie moderna si un veritabil Stat de drept, CC ar fi trebuit sa se manifeste drept una dintre primele institutii care sa doreasca sa se supuna unei evaluari institutionale paralele din partea organizatiilor neguvernamentale si asociatiilor profesionale specializate (precum APC Romania, Transparency International, AOAR, camere de comert etc - pentru argumentare a se vedea studiul citat cap II, p 2) Din pacate, nici din screening-ul presei de specialitate, nici din rezultatele consultarii publice lansate de EUROLINK-House of Europe, nu rezulta o clara si solida preocupare a CC pentru aspectele legate de propria sa "accountability" (corectitudine controlabila) in raport mai ales cu grupurile de interese politico-economice explicite sau implicite, legitime sau percepute drept obscure ori ilegitime O consolidare edificatoare a acestei dimensiuni, mai sus evocate ar fi trebuit sa poata fi public evaluata prin urmatoarele criterii/surse principale cantitative si calitative: numarul de plangeri/sesizari ale competitorilor insisi, numarul si substanta doleantelor organizatiilor de aparare a drepturilor consumatorilor si ale consumatorilor insisi; reactia mediului academic si profesional de specialitate (economisti, juristi, experti in management etc); pozitile si evaluarile solicitate organizatiilor europene si internationale de profil (Comisia Europeana, OCDE, OMC, UNIDO etc) In acest sens, nu am inregistrat utilizarea niciunei metodologii clare interne cu criterii tranparente prin care din exterior sa poata fi analizate/constatate in mod obiectiv performantele interne si extene ale activitatii CC 4 "Cultura concurentei" poate fi de succes in randul intreprinzatorilor doar prin cresterea expertizei profesionale a autoritatilor de concurenta insesi Din cele prezentate mai sus, rezulta clar ca, in absenta unei asemenea metodologii unificate si tranparente, precum si a unor studii de impact periodice fundamentate, pe criterii explicite de performanta institutional interna, principalul efect este acela de a nu se putea incuraja dezvoltarea si diseminarea unei veritabile culturi a concurentei in Romania 5 Un impact puternic al organismelor romanesti de reglementare e posibil doar prin raportare la imbunatatirea situatiei economico-financiare a consumatorilor directi In cadrul pilonului de politici de advocacy in favoarea culturii concurentei, se impune de urgenta includerea drept indicatori obligatorii de performanta ai autoritatilor de reglementare: estimarea economisirilor realizate de consumatori (estimated consumer savings) si a estimarea castigurilor realizate de consumatori (estimated consumer gains), cf cap 47 si cap 59 din studiul citat Doar asemenea indicatori sunt in masura sa reuseasca o descurajare a fuziunilor anti-competitive si sa incurajeze in mod activ competitia in litera si spiritul Strategiei Lisabona (pe componenta de inovare si cresterea productivitatii) 6 Doar numarul de cazuri grele solutionate da masura trecerii de la bune intentii la eficienta demonstrabila in fata opiniei publice Si in Romania, marea problema ramane - ca si in cazul altor noi State Membre -, insasi identificarea de catre CC a acelor cazuri de relevanta indiscutabila si furnizarea de probatoriu convingator in situatiile in care se ajunge in fata tribunalelor prin capacitatea CC de a castiga acele procese Simpla transpunere formala a legislatiei comunitare nu poate fi de natura sa consoleze pe nimeni De aceea, principala miza a CC ar fi fost, ca si in studiul de caz luat ca model, construirea unui "portofoliu solid", a acelui set de cazuri care sa semnaleze agentilor economici "ca nu se mai pot face afaceri ca inainte" (cf Cap VI, pct 56) In ultima instanta, ar fi fost de asteptat, ca - prin cazurile rezolvate prin auto-sesizare mai ales, dar nu numai - CC sa fi reusit sa semnalizeze cu mult mai mare intensitate pe piata, mai ales in atentia celor care formeaza carteluri sau care recurg la practici exclusiviste, ca trebuie sa aiba loc schimbari rapide de comportament investitional/managerial Este urgent necesara respectarea recomandarii exprese a DG Concurenta al Comisiei Europene privind infiintarea unui Tribunal al Concurentei, precum si ca Guvernul sa investeasca in formarea unor judecatori specializati in acest domeniu interdisciplinar atat de complex 7 Reducerea "efectelor anti-competitive" trebuie sa devina miza clara si explicita a autoritatilor de reglementare din toate sectoarele pietei Dincolo de fuziunile notificate si solutionate favorabil de CC, a fi fost de asteptat "remedii mult mai severe" (cf pct 56 cap VI) din partea autoritatii abilitate, care sa reuseasca contrabalansarea ca impact social-economic a unor asemenea fuziuni ne-concurentiale in fapt Altfel, intr-adevar, activitatea CC risca sa se manifeste ca o simpla activitate de natura birocratica, fara implicatii de disciplinare si de impunere a unui regim mai echitabil si mai transparent al jocului concurential Altfel spus, edificarea unei reputatii inatacabile a CC - prin "reducerea efectelor anti-competitive" pe piata - ar fi putut si ar fi trebuit sa reprezinte o cale pentru ca acesta sa se ataseze mai elocvent de partea cauzei unei mai bune protectii a consumatorilor directi, inclusiv printr-o cooperare directa, mult mai activa cu ANPC, APC-Romania, directia speciliazata in combaterea concurentei neloiale din Ministerul Economiei si Finantelor Din punct de vedere legislativ, CC trebuioe sprijinit de Parlament si de Guvern printr-o ridicare substantiala a cuantumului amenzilor practicate in relatia cu companiile private care refuza sa puna la dispozitie datele solicitate, in special in teritoriu, de catre inspectoratele specializate ale CC sau sfideaza pur si simplu autoritatea reglementativa a acestora Totusi, in situatia persistentei unor indoieli sau chiar a unor distorsionari serioase ale regimului concurential corect si transparent - inevitabile uneori in cazul unor economii la inceputul aplicarii procesului de reglementare - ar fi fost necesar sa se faca un recurs mult mai energic si sistematic la politicile de advocacy, daca niciuna dintre celelale masuri nu s-au dovedit suficiente ca eficacitate combativa privind implicarea pro-activa a consumatorilor in transparentizarea si disciplinarea mediului concurential 8 Efectele muncii CC se vad in buzunare si in ceea ce pui in farfurie Nu pot exista abisuri de perceptie asupra eficientei reglementarii intre experti si consumatori Se impune introducerea in practica in fine, si in Romania, a analizelor econometrice ale cartelurilor pentru a se reusi o mai corecta si nuantata estimare a interventiilor reglementative ale CC Aceasta perfectionare a evaluarii este necesara in vederea reducerii decalajului dintre perceptiile consumatorilor (in raport cu efectele economice asupra plajei lor de alegeri accesibile si potentiale), pe de o parte, si, pe de alta parte, estimarile efectuate de anumite firme de consultanta, angajate de solicitantii fuziunii sa faca aceasta evaluare Altfel formulat, cresterea obiectivitatii si a increderii reprezentantilor consumatorilor in CC - in cazul deciziilor de incuviintare a unor fuziuni - ar putea fi realizata doar daca acel decalaj amintit ar fi considerabil si palpabil redus Aceeasi recomandare poate fi mentinuta si in cazul reglementatorilor sectoriali - ANC, ANRE, BNR etc 9 Auto-evaluarea paralela nu este "funie in casa spanzuratului", ci intarire a increderii in fortele proprii si sursa de progres Rolul de "caine de paza" al societatii civile ar trebui sa fie acela de a reusi sa incurajeze, sa faca presiuni publice si sa ceara sprijinul Comisiei Europene - prin DG Concurenta, DG Societatea Informationala, DG Energie, DG Piata Interna si DG Intreprinderi - ca aceasta sa fie mai exigenta si sa pretinda in mod clar ca autoritatile de reglementare romanesti sa procedeze periodic la evaluari obiective si transparente ale propriilor performante pentru ca acestea sa reuseasca sa imbunatateasca, in propriul lor interes, valoarea practica finala a propriei lor expertize, a deciziilor si prestatiilor lor in favoarea unui regim mai corect si mai transparent al concurentei 10 Intetirea unei competitii loiale si transparente - singura politica realista in favoarea consumatorilor Aprofundarea si aplicarea metodologiilor de evaluare a performantei autoritatilor de reglementare mentionate trebuie sa ajunga sa contribuie mult mai radical la marirea beneficiilor consumatorilor directi - scaderea finala a preturilor si tarifelor productiei si serviciilor furnizate, prin incurajarea unei concurente mai dinamice intre companiile competitoare si public controlabile, dar si prin de- reglementare, dupa caz Recomandari finale: Drept o consecinta a componentelor prezentate mai sus, sumarizam pe scurt urmatoarele solicitari exprese si recomandari: * se asteapta din partea CC sa trateze in mod mult mai echilibrat atat deciziile guvernamentale care privesc posibila distorsionare a regimului concurentei, cat si cea care reiese din punerea in aplicare a deciziilor sale asupra sectorului privat; * se impune ca autoritatile de reglementare, in special CC, sa se implice mult mai concret in popularizarea si explicarea Planului de Actiune al Comisiei Europene privind ajutoarele de stat, inclusiv a implicatiilor asupra unei eficiente absorbtii a Fondurilor UE, folosind expertiza si solicitand sprijinirea institutionala si financiara a organizatiilor neguvernamentale care monitorizeaza din unghiul de vedere al intereselor consumatorilor eficienta practica a autoritatilor de reglementare; * este necesar ca autoritatile de reglementare, in special CC, sa treaca la o evaluare posterioara fundamentata a rezultatelor aplicarii fiecarei legi sau ordonante in parte, apeland la expertiza bogata a institutelor de specialitate ale Academiei Romane si a organizatiilor specializate si recunoscute de Comisia Europeana ca atare; * se solicita ca pe viitor CC sa joace un rol mult mai explicit si mai activ in vederea analizarii modului in care politicile de stimulare a competitivitatii si noile investitii din cutare sau cutare sector genereaza un impact relevant asupra PIB, iar reformele ce se vor initia sa poate induce beneficii mult mai largi si mai palpabile asupra bunastarii consumatorilor directi Pentru conformitate, Sever AVRAM, Coordonator proiect - PLATFORMA CEFTAC Presedinte Executiv - EUROLINK-Casa Europei Consultanti Stiintifici ai Platformei CEFTAC Pentru dimensiunea concurenta Prof Univ Dr Petre PRISECARU, Universitatea Romana "Gheorghe Cristea"/ Institutul de Economie Mondiala, Academia Romana Pentru dimenisiunea competitivitate Dr Andreea VASS, Cercetator, Institutul de Economie Nationala, Academia Romana 1 